Kreml Putinning Indoneziyadagi G20 sammitida ishtirok etishini tasdiqladi

Rossiya prezidenti yordamchisi Yuriy Ushakov Rossiya prezidenti Vladimir Putin Indoneziyaning noyabr oyida mamlakatda bo‘lib o‘tadigan G20 sammitida ishtirok etish haqidagi taklifini qabul qilganini aytdi. Ushakov Rossiya prezidentining tadbirda qanday formatda ishtirok etishini hozircha bilmasligini qo‘shimcha qildi.

Yuriy Ushakovning aytishicha, Rossiyaning G20 sammitidagi ishtiroki “rejalashtirilgan”. “Ular hozircha shaxsan taklif qilmoqda, ammo hali ko‘p vaqt bor, pandemiya ushbu muhim forumni shaxsan o‘tkazishga imkon beradi deb umid qilaman, ammo taxmin qilishga qo‘rqaman”,— degan Ushakov jurnalistlarga.
G20 sammiti Indoneziyaning Bali orolida 2022-yil noyabr oyida jonli ishtirok formatida o‘tkaziladi. Aprel oyida Indoneziya rasmiylari Vladimir Putinni sammitga taklif qilganliklarini e’lon qilgan, biroq AQSh bunga qarshi chiqqan edi.